OpenLLM-France/wikimedia huggingface dataset:
# Attricourt

Attricourt Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 37 biztanle zituen.

## Demografia
### Biztanleria

2007an Attricourt udalerrian erroldatutako biztanleak 37 ziren. Familiak 16 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak) eta 12 seme-alabarik gabeko familiak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 27 etxebizitza zeuden, 16 familiaren etxebizitza nagusia ziren, 8 bigarren erresidentzia ziren eta 2 hutsik zeuden. 25 etxeak ziren eta 2 apartamentuak ziren. 16 etxebizitza nagusietatik 10 bere jabearen bizilekua ziren, 5 alokairuan okupaturik zeuden eta 1 doan lagata zegoen; 2 etxek hitu gela zituzten, 7 etxek lau zituzten eta 7 etxek bost zituzten. 12 etxek euren parking plaza propioa zuten azpian. 10 etxetan ibilgailu bat zegoen eta 4 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Attricourt udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 0 | 75-79 | 0 |
| 0 | 70-74 | 0 |
| 0 | 65-69 | 0 |
| 8 | 60-64 | 0 |
| 0 | 55-59 | 4 |
| 0 | 50-54 | 0 |
| 0 | 45-49 | 0 |
| 0 | 40-44 | 0 |
| 4 | 35-39 | 8 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 4 | 10-14 | 8 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 25 ziren, horien artean 16 aktiboak ziren eta 9 inaktiboak ziren. 16 pertsona aktiboetatik 14 lanean zeuden (8 gizon eta 6 emakume) eta 2 langabezian zeuden (1 gizon eta 1 emakume). 9 pertsona inaktiboetatik 2 erretiraturik zeuden, 4 ikasten zeuden eta 3 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 2 eraikuntza enpresak ziren eta 1 «beste zerbitzu jarduera batzuk» multzoan sailkatutako enpresa zen.
2009an norbanakoentzat zegoen zerbitzu bakarra argiketaria zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q758258
* Multimedia: Attricourt / Q758258
# Attymass

Attymass (irlanderaz Áit Tigh an Mheasaigh) Irlandako udalerri bat da, Mayo konderrian dagoena.

## Kanpo estekak

* Datuak: Q2084736
* Multimedia: Attymass / Q2084736
# Atua

Atua Samoako barrutirik zaharrena da. Upolu uhartearen ekialdean kokatua, ia ekialdeko lur gehienak hartzen ditu. Barrutiak 193 km²ko azalera du eta 2001eko erroldaren arabera 21.168 biztanle zituen.

## Kanpo estekak

* Datuak: Q1154332
# Atum

Atum jainko sortzailea "Bere kabuz existitzen dena", antzinako Egiptoko erlijioan eguzki jainko bat zen.

## Ikonografia

Gizon bezala irudikatua izan zen, koroa bikoitza eramanez, edo bizardun agure bezala. Eguzki jainko bezala, ahari buruarekin, mangosta buruarekin edo Fenix hegazti bezala. Giza gorputzarekin irudikatutako lehen jainkoa da, lehenago, antzinako egiptoarren jainkoek, animalia forma baitzuten.

## Mitologia

Atum Heliopoliseko kosmogoniaren arabera Nun izeneko hasierako ozeanotik jaio zen jainkoa da, berak bere burua sortuz (masturbazio, ttu, malko, izerdi edo beste modu batzuen bidez), Ra bere kontzientziaren bidez, gainontzeko jainkoak sortzen ditu: Shu eta Tefnut (airea eta hezetasuna), hauek, aldi berean, Geb eta Nuten gurasoak direlarik (lurra eta zerua), azken hauek, honako jainko hauen gurasoak direlarik: Osiris, Isis, Seth, Neftis eta Heru-uer. Atum, Menfisko teologiaren arabera, Ptahren bihotzetik sortua izan zen.
Bere lehen ondorengoek Heliopoliseko eneada sortzen dute. Bere seme-alaba Shu eta Tefnut, bere ttu edo masturbazioaren bidez sortu zituen. Herakleopolisen, bere eskua hasiera femeninoa zen, Nebethetepeten pertsonifikatuz "Asetzearen Andrea". Mito berantiarrago batzuen arabera, bere itzalarekin edo Iusaas jainkosarekin izan zituen harremanak.

## Epitetoak

"Akatsgabea" deitua izan zen, jainko sortzaile bezala "Bere kabuz existitzen dena" eta "Unibertsoaren Amaierakoa" bezala ere bai.

## Sinkretismoa

Rarekin lotua izan zen, Atum-Ra bezala, Ptahrekin eta, batzuetan, Osirisekin. Amonekin identifikatua izan zen, Amon-Ra bezala, Inperio Berrian

## Gurtza

Bere gurtza toki nagusia Heliopolis izan zen. Pithom, Meidum, Letopolis, Edfu, Herakleopolis eta Jargako oasian Egiptoko Aro Berantiarrean ere bai.

## Kanpo estekak

* (Gaztelaniaz) Rosa Thode, Panteoi Egipziarra, egiptologia.orgen
* Datuak: Q170569
* Multimedia: Atum / Q170569
# The Passionate Stranger

The Passionate Stranger 1957ko Muriel Box ingeles zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Eleberrigile batek dama baten eta haren italiar gidariaren arteko maite-harremanari buruz idatziko du. Haren italiar gidariak eskuizkribua aurkitzen duenean, bere ondorioak aterako ditu.

## Aktoreak

* Ralph Richardson: Roger Wynter / Sir Clement Hathaway
* Margaret Leighton: Judith Wynter / Leonie Hathaway
* Patricia Dainton: Emily / Betty
* Carlo Giustini: Carlo / Mario
* Ada Reeve: emakume zaharra
* Andrée Melly: Marla
* Frederick Piper: Mr. Poldy
* Michael Shepley: Miles Easter
* Thorley Walters: Jimmy
* George Woodbridge: etxe jabea
* Allan Cuthbertson: Dr. Stevenson
* John Arnatt: Maurice Lamport / Martin
* Barbara Archer: Doris
* Marjorie Rhodes: Mrs. Poldy
* Megs Jenkins: Millie
* Michael Trubshawe: etxe jabea
* Alexander Gauge: disc-jockeya

## Erreferentziak

* ↑ www.sansebastianfestival.com

## Kanpo estekak

* Datuak: Q7756285
# The Pearl-Qatar

The Pearl (arabieraz: جزيرة اللؤلؤة‎, jazirat alluwlua; euskaraz: «Perla») Dohako uharte artifiziala da, ia lau kilometro koadro dituena. Atzerritarrek erosi ahal izango duten lehenengo qatartar orubea da. 2018an, 27.000 biztanle zituen.
Proiektua amaitu ondoren, kostaldeko 32 kilometro berri sortuko ditu bizitegi-erabilerarako, 15.000 etxebizitzarekin. United Development Companyk (UDC) garatua eta Callison enpresaren arkitekturaren eta diseinuaren plan maisu batekin, uhartea Dohatik 350 metro itsaso barrenera dago, West Bay itsas-aintziran.
Uharteko bizitegi-garapena nazioko eta nazioarteko hainbat gai izango ditu, arabiar kulturarekin, Mediterraneoarekin eta Europarekin lotutakoak barne. Merkataritza-zentroak egoitza-esparruak osatzeko ere aurreikusi dituzte.

## Galeria

* The Pearl eraikitzen
* The Pearl Marina
* Murano eremua
* Marsa Arabiarako zubia
* The Pearl ilunabarrean

## Erreferentziak

* ↑ (Ingelesez) «The Pearl [Qatar - Property Development - TEN Real Estate [UAE]»] realestate.theemiratesnetwork.com.

## Kanpo estekak

* Datuak: Q682615
* Multimedia: The Pearl / Q682615
# The Pelican Brief (filma)

The Pelican Brief (euskaraz: «Pelikano Txostena») 1993ko Alan J. Pakula estatubatuar zinema zuzendariaren thriller filma bat da. John Grisham idazlearen The Pelican Brief eleberrian oinarritua dago. Julia Roberts, Denzel Washington, Sam Shepard, Hume Cronyn, Stanley Tucci, John Heard, John Lithgow, Tony Goldwyn, James Sikking, William Atherton eta Robert Culp aktoreek antzeztu zuten.

## Sinopsia

Oharra: Atal honek istorio osoa edo amaiera argitzen du.
New Orleans hiriko Tulaneko unibertsitateko Darby Shaw (Julia Roberts) kazetaritza ikasleak konspirazioan oianrrituta AEBko Gorte Goreneko Rosenberg (Hume Cronyn) eta Jensen (Ralph Cosham) epaileen hilketei buruzko teoria bat garatu du. Hilketen egileak jabetu eta Darbyren "Pelikano Txostena" delakoaren ondorioz hura hiltzeko asmoz jarraitu egingo dute, tartean Thomas Callahan (Sam Shepard) maitalea eta Tulaneko irakaslea erailez.
Gray Grantham (Denzel Washington) kazetariak "García" (Jake Weber) ezizenez sinatutako norbaitek bidalitako hilketa horiei buruzko informazioa jaso eta ikertzeari ekingo dio. Ondoren Darbyren deia jaso eta biak bizirik mantendu eta erditik kendu nahi dituzten pertsonaia boteretsu eta ilunei aurre egin beharko diete, nahas-mahas honetan Etxe Zuria, FBI, CIA eta abokatu despatxu garrantzitsuak daudelarik.

## Aktoreak

* Julia Roberts - Darby Shaw
* Denzel Washington - Gray Grantham
* Sam Shepard - Thomas Callahan
* John Heard - Gavin Verheek
* Tony Goldwyn - Fletcher Coal
* William Atherton - Bob Gminski
* Stanley Tucci - Khamel "Sam"
* James B. Sikking - Denton Voyles
* Cynthia Nixon - Alice Stark
* Robert Culp - Runyan presidentea
* John Lithgow - Smith Keen
* Hume Cronyn - Juez Rosenberg
* Ralph Cosham - Juez Jensen
* Jake Weber - Curtis Morgan - "García"

## Kanpo estekak

* Datuak: Q728404
# The Passion of the Christ

The Passion of the Christ (euskaraz Kristoren Pasioa) 2004ko Mel Gibson australo-estatubatuar zinema zuzendariaren drama filma bat da. Izenburuak ongi adierazten duen gisa Bibliako Itun Berriko Kristoren Pasioaren pasartean oinarritua, Jesukristoren azken egunak agertzen direlarik. Jim Caviezel, Monica Bellucci eta Maia Morgenstern aktoreek antzeztu zuten.
Gibsonek filma katolikoen bertsioa edo ikuspuntutik ahal bezain fidelena izatea nahi izan zuen, ondorioz eszena bortitz, latz eta odoltsuak agertzen dira, gainera solasaldiak garai hartan Jesukristo bizi zen Judeako lurraldean mintzatzen ziren aramera, latina eta hebreera hizkuntzetan burutuak dira.

## Argumentua

Oharra: Atal honek istorio osoa edo amaiera argitzen du.
30. urtean. Erromatar Inperioak mende hartu duen Judeako probintzian Jesus Nazaretekoa (Jim Caviezel) izeneko galilear arotzak "Jainkoaren Erresumaren" ailegatzea iragarri eta jarraitzaile talde batez inguratu da: Hamabi Apostoluak. Mendeetan zehar, juduek Mesias delakoaren iritsieraren zain egon dira, hots, euren aberria okupatzaileen menpetik askatu eta justizian oinarritutako ordena berria ezarriko duen salbatzailea. Jesusen irakaspenek jende andana erakartzen dute, hura Mesias berria delakoan, tartean berau erromatarrei salduko dien Juda Iskariote (Luca Lionello) dagoelarik. Judu agintariei ezinikusia irabazi du eta erromatarrek iraultzailetzat jotzen dute, hortaz, azken hauek Jesus atxilotu eta Pontzio Pilatosek (Hristo Shopov) juduen matxinada ekidin asmoz gurutziltzatuta hiltzera zigortuko du.

## Aktoreak

* Jim Caviezel: Jesukristo
* Maia Morgenstern: Amabirjina
* Monica Bellucci: Maria Magdalena
* Rosalinda Celentano: Satan
* Francesco DeVito: Petri
* Chokri Ben Zagden: Donejakue
* Christo Jivkov: Joan Ebangelista
* Luca Lionello: Juda Iskariote
* Hristo Shopov: Pontzio Pilatos
* Claudia Gerini: Klaudia Prokles
* Fabio Sartor: Abenader
* Luca De Dominicis: Herodes Antipas
* Mattia Sbragia: Kaifas
* Toni Bertorelli: Annas
* Jarreth Merz: Simon Zirenekoa
* Sergio Rubini: Dismas
* Francesco Cabras: Gestas
* Giovanni Capalbo: Cassius (Longinus Zesareakoa)
* Roberto Bestazoni: Maltxus
* Sabrina Impacciatore: Santa Veronika
* Pietro Sarubbi: Barrabas
* Matt Patresi: Jano
* Emilio De Marchi: erromatarra
* Roberto Visconti: erromatarra
* Lello Giulivo: erromatarra
* Abel Jafry: tenpluko 2. ofiziala

## Kanpo estekak

* The Passion of the Christ filmaren IMDBko fitxa irakurgai (Ingelesez)
* Datuak: Q51668
# The Patient

The Patient estatubatuar telesaila da, Joel Fieldsek eta Joe Weisbergk FX on Hulurako sortua.

## Sinopsia

Oharra: Atal honek istorio osoa edo amaiera argitzen du.
Terapeuta eta paziente baten arteko harreman korapilatsua da thriller psikologiko honen ardatza. Pazientea saileko hiltzaile bat da, eta terapeutari laguntza eskatuko dio, bere bulkada primitiboa eten dezan. Baina terapeutak ere hamaika arazo ditu: emaztea hil berri zaio, semea geroz eta urrunago sentitzen du...

## Pertsonaiak

* Steve Carell: Alan Strauss
* Domhnall Gleeson: Sam Fortner
* Andrew Leeds: Ezra Strauss
* Laura Niemi: Beth Strauss
* Linda Emond: Candace Fortner
* David Alan Grier: Charlie Addison
* Alex Rich

## Erreferentziak

* ↑ «The Patient» Berria 2022-12-03 CC BY-SA 4.0 lizentziapean.
* 1 2 3 4 5 6 (Ingelesez) «Cast – The Patient on FX» FX Networks.

## Kanpo estekak

* Datuak: Q112980305
# The Patriot (1928ko filma)

The Patriot 1928ko Ernst Lubitsch alemaniar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Errusiako Pablo tsarra Pahlen kondeaz bakarrik fio den gizon aldartetsua da. Honek, bere aldetik, hura babestu nahi du; baina, erregearen ekintzek pizten dioten lazturaren aurrean, honek tronua ez duela merezi erabakiko du.

## Aktoreak

* Emil Jannings - Paulo I.a Errusiakoa
* Florence Vidor - Ostermann kondesa
* Lewis Stone - Pahlen kondea
* Vera Voronina - Mademoiselle Lapoukhine
* Neil Hamilton - Alexandro printzea
* Harry Cording - Stefan

## Erreferentziak

* ↑ www.sansebastianfestival.com

## Kanpo estekak

* Datuak: Q1109750
* Multimedia: The Patriot (1928 film) / Q1109750
# The Patriot (2000ko filma)

The Patriot (euskaraz "Abertzalea") 2000ko Roland Emmerich alemaniar zinema zuzendariaren estatubatuar filma bat da. Ameriketako Estatu Batuetako Independentzia Gerran girotua dago.

## Argumentua

Oharra: Atal honek istorio osoa edo amaiera argitzen du.
1776. urtea, Ameriketako Estatu Batuetako Independentzia Gerran estatubatuar abertzaleak Jurgi III.a eta Britainiar Inperioaren aurka matxinatu berri dira. Hego Carolinan Benjamin Martin (Mel Gibson) alarguna eta antzinako Frantziako Erresuma eta indiarren aurkako heroia izana bere zazpi semeak zaindu eta hezitzeko asmoz hasi berria den gerran parte hatzeari uko egiten dio. Baina hasierako Martindarren bizimodu baketsu eta lasaia berehalakoan aldatuko da, gerrak haien bizitzetan eragin zuzena eta bortitza izatean. Gabriel (Heath Ledger), Benjaminen seme zaharrena, estatubatuar gudarostean izen emango du, baina haren aita bere gainontzeko semeak bizitzan aurrera ateratzen saiatuko da. Aldiz, britainiarrak, Tavington kolonela (Jason Isaacs) zitalaren agindupean, Martindarren etxaldearen atariraino iritsiko dira, familia osoa arriskuan jarriz.

## Pertsonaiak

* Mel Gibson: Benjamin Martin
* Heath Ledger: Gabriel Martin
* Joely Richardson: Charlotte Selton
* Jason Isaacs: William Tavington kolonela
* Chris Cooper: Harry Burwell kolonela
* Tchéky Karyo: Jean Villeneuve alkatea
* René Auberjonois: Oliver erreberendoa
* Lisa Brenner: Anne Howard-Martin
* Tom Wilkinson: Charles Cornwallis teniente jenerala
* Peter Woodward: Charles O'Hara, brigadetako jenerala
* Donal Logue: Dan Scott
* Leon Rippy: John Billings
* Adam Baldwin: James Wilkins kapitaina
* Jamieson Price: Bordon kapitaina
* Jay Arlen Jones como Occam
* Joey D. Vieira: Peter Howard
* Gregory Smith: Thomas Martin
* Mika Boorem: Margaret Martin
* Skye McCole Bartusiak: Susan Martin
* Trevor Morgan: Nathan Martin
* Bryan Chafin: Samuel Martin
* Logan Lerman: William Martin
* Terry Layman: George Washington jenerala.
* Andy Stahl: Nathanael Greene jenerala.
* Grahame Wood: britainiar tenientea

## Sariak

| Urtea | Kategoria | Pertsonaia | Emaitza |
| 2000 | Argazkigintza Onena | Caleb Deschanel | Izendatua |
| 2000 | Jatorrizko Soinu Banda Onena | John Williams | Izendatua |
| 2000 | Soinu Onena | Kevin O'Connell Greg P. Russell Lee Orloff | Izendatua |

## Kanpo estekak

* The Patriot filmaren IMDBko fitxa irakurgai (Ingelesez)
* Datuak: Q646633
# The Path (telesaila)

The Path estatubatuar telesail dramatikoa da, Jessica Goldbergek sortua.

## Sinopsia

Oharra: Atal honek istorio osoa edo amaiera argitzen du.
Hegoamerikara egindako bidaia batetik bueltan, Eddie pertsonaia nagusiak gero eta zalantza gehiago ditu fedearen eta mugimenduaren izaeraren inguruan. Zalantzek eragina izango dute ingurukoekin dituen harremanetan, besteek harekin duten konfiantza eta errespetua zalantzan jartzeraino.

## Pertsonaiak

* Aaron Paul: Eddie Lane
* Michelle Monaghan: Sarah Lane
* Emma Greenwell: Mary Cox
* Rockmond Dunbar: Abe Gaines detektibea
* Kyle Allen: Hawk Lane
* Amy Forsyth: Ashley Fields
* Sarah Jones: Alison
* Hugh Dancy: Cal Roberts
* Paul James: Sean Egan
* Minka Kelly: Miranda Frank
* Stephanie Hsu: Joy
* Whitney Crowder: Betsy
* Kathleen Turner: Brenda Roberts
* Max Ehrich: Freddie Ridge

## Erreferentziak

* ↑ Perez Zala, Ander. (2018-01-20). «Fedearen gatazkak» Berria.

## Kanpo estekak

* Datuak: Q20758225
# The Patriot (1998ko filma)

The Patriot (euskaraz Abertzalea), 1998ko Dean Semler australiarrak zuzendutako thriller ekintza film bat da. William C. Heine idazlearen The Last Canadian eleberrian oinarritua dago. Steven Seagal, Gailard Sartain, L.Q. Jones eta Camilla Belle aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Wesley McClaren (Steven Seagal) doktorea eta gobernuarean inmunologia ikertzaile ohia bere familiarekin batera Montanako Ennis herrira lekualdatu da, hiri handiko bizimoduaren estresatik ihesi. Baina beren bizimodu lasaia laster infernu batean bilakatuko da, herriko biztanleen %80a, bere emaztea eta semea barne, birus ezezagun eta berri baten ondorioz hiltzen denean. Honela, Wesleyk bere alaba txikia Hollyren (Camilla Belle) laguntzaz gaixotasunaren jatorria naturan baino gizakian dagoela ziur daudenez, ikertu eta sendagai bat lortzeari ekingo diote.

## Aktoreak

* Steven Seagal ... Wesley McClaren doktorea
* Gailard Sartain ... Floyd Chisholm
* L.Q. Jones ... Frank
* Silas Weir Mitchell ... Pogue
* Camilla Belle ... Holly McClaren
* Dan Beene ... Richard Bach
* Damon Collazo ... Johnson tenientea
* Whitney Yellow Robe ... Ann White Cloud aktorea
* Brad Leland ... Bob Handi
* Molly McClure ... Molly
* Philip Winchester ... Miliziano gaztea
* Douglas Sebern ... Tomkins epailea
* Ross Loney ... Clem
* Bernard O'Connor ... Tom Hergot doktorea
* Leonard Mountain Chief ... Aitona
* R.J. Burns ... Navy kapitaina
* Robert Harvey ... Harvey kolonela
* Ron Andrews ... Irrati esataria
* Jeff Tillotson ... Benson soldadua
* Don Peterson ... T.S. 1. soldadua
* Cory Brown ... T.S. 2. soldadua
* Tom Vanek ... Errepide kontroleko zaindaria
* Scott Wetsel ... FBIko agentea
* Dillinger Steele ... Marshalla
* Gene E. Carlstrom ... Arrantxero zaharra
* Ayako Fujitani ... McClarenen laguntzailea (edota Ayako Seagal)
* Kelcie Beene ... Hollyren 1. laguna
* Callie Strozzi ... Hollyren 2. laguna
* Stephen Jensen ... ATFko 3. agentea

## Kanpo estekak

* IMDBko fitxa irakurgai (Ingelesez)
* Datuak: Q1753433
# Trafiko-seinaleen lapurreta

Trafiko-seinaleen lapurreta, batez ere ezohikotzat edo dibertigarritzat jotzen diren trafiko-seinaleek jasaten duten fenomenoa da. Bildumagileek ebatsi ditzakete seinale horiek, batzuetan behin eta berriz, dekorazioko elementu jatortzat hartzen baitira, batez ere ikasleen artean. Sarritan, egileek txantxatzat hartzen dituzte lapurreta horiek, baina garestiak izaten dira, eta, batzuetan ere, arriskuak sortzen dituzte.
Aktibitate ilegala da, delitua da, eta, harrapatuak izanez gero, lapurrek isunak jaso ditzakete.
Modak lapurreta horiek eragin ditzake zuzenean. Musika-banda batzuek, hala nola The Beatles edo Lynyrd Skynyrd taldeek, trafiko-seinaleen lapurretak elikatu dituzte nahi gabe, haien abesti eta album batzuek benetako toponimoak baitituzte, hala nola «Penny Lane», «Abbey Road», edo «Brickyard Road». Kale-izenak dituzten ikus-entzunezko produkzioek nabarmen areagotu ohi dute seinale horien lapurreta. Hiri batzutan ere oso ezagunak diren talde eta musikariei eskainitako kaleekin arazoak pairatzen dituzte.

## Erreibindikazio gisa

Ipar Euskal Herrian eta Nafarroa Garaian, batzutan, euskararen normalizazioaren aldeko kanpainak egin dira, frantses edo gaztelera hutsez dauden seinaleak kenduz. Esaterako, 2000ko abuztuaren 12an, Demoek frantses hutsean zeuden trafiko-seinale ugari kendu zituzten Nafarroa Beherea eta Lapurdin. Seinaleak, ondoren, Urruñako Signature SA enpresaren atarira eraman eta han utzi zituzten.
Ekintza horiek ez dute ezer ikusirik ohiko trafiko-seinaleen lapurretarekin zeren eta helburu politiko batekin egiten baita.

## Erreferentziak

* ↑ https://web.archive.org/web/20231105220227/https://consultar-imprimir.es/multa-dgt/multa-por-robar-una-senal-de-trafico/
* ↑ https://institut-ulpien.com/leyes-robar-una-senal-de-trafico-cuales-son-los-riesgos/
* ↑ https://www.argia.eus/efemerideen-kanala/demoek-frantses-hutsean-zeuden-trafiko-seinale-ugari-kendu-zituzten-nafarroa-beherea-eta-lapurdin
* ↑ https://guaixe.eus/altsasu/1386949371284-isuna-euskaltzaleei

## Kanpo estekak

* Datuak: Q3178948
* Multimedia: Road sign theft / Q3178948
# Trafiko Zuzendaritza Nagusia

Trafiko Zuzendaritza Nagusia (DGT Espainiako Gobernuaren Barne Arazoetako Ministerioan kokatutako zuzendaritza da, Trafiko Burutza Nagusiaren zuzendaritzaz arduratzen dena. Trafikoaren arloko eskumena arautzen duen 1959ko uztailaren 30eko 47/59 Legearen bidez sortu zen.
Trafikoa zaintzeko eta kontrolatzeko lanetan, Trafiko Zuzendaritza Nagusiak Helikopteroen Unitate bat du, EC120, AS-355N/NP eta EC135 modeloetako 21 helikopteroz hornitua, Madril, Valentzia, Sevilla, Zaragoza, Malaga, Valladolid eta Coruñako baseetan aparkatuta.

## Zuzendariak

| Agintaldia | Zuzendaria |
| 1959-1971 | José Luis Torroba Llorente |
| 1971-1974 | Carlos Muñoz-Repiso y Vaca |
| 1974-1976 | José Ignacio San Martín López |
| 1976-1978 | Jesús García Siso |
| 1978-1980 | José María Fernández Cuevas |
| 1980-1982 | Antonio Ramón Bernabéu González |
| 1982-1986 | José Luis Martín Palacín |
| 1986-1987 | David León Blanco |
| 1987-1988 | Rosa de Lima Manzano Gete |
| 1988-1996 | Miguel María Muñoz Medina |
| 1996-2004 | Carlos Muñoz-Repiso Izaguirre |
| 2004-2012 | Pere Navarro Olivella |
| 2012-2016 | María Seguí Gómez |
| 2016-2018 | Gregorio Serrano López |
| 2018- | Pere Navarro Olivella |

## Erreferentziak

* ↑ Euskalterm: [Laburtzapenak Hiztegia] [2009]
* ↑ Euskalterm: [Zirkulazioa Hiztegia] [2019]

## Kanpo estekak

* Datuak: Q5280627
* Multimedia: Dirección General de Tráfico (DGT) / Q5280627
# Trafikoko eta Armadun Polizia-Gorputza

Trafikoko eta Armadun Polizia-Gopurtza (gaztelaniaz: Cuerpo de Policía Armada y de Tráfico) Espainian frankismoaren garaian izandako segurtasun erakundea da. 1938an, Gerra Zibilean, sortu eta 1978an, Espainiako trantsizioan, desegin zuten. 1968an 20.000 lagunek osatzen zuten Espainia osoan banaturik, bere uniformea zela eta, «grisak» ezizenez ezagunak.

## Uniformeak

Armadun Poliziaren uniformeak :
| Lehenengo urteak (SC) | Zerbitzua | Goarnizioa | Zerbitzua udan | Bandera mugikorra (BM) | Erreserba konpainia (CRG) |

## Kanpo estekak

* Datuak: Q589971
* Multimedia: Policía Armada / Q589971
# Tragacete

Tragacete Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 365 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q751084
* Multimedia: Tragacete / Q751084
# Trafiko (argipena)

Trafiko terminoak ibilgailu, produktu, salgai, informazio eta pertsonek komunikazio bide nahiz garraio eta merkataritza sareetan egiten dituzten mugimenduen multzoa adierazten du. Hainbat erabilera ditu:
* errepide-trafikoa, errepide-sare bateko bideetatik ibiltzen diren ibilgailuen multzoa eta horien kudeaketa;
* ontzi-trafikoa;
* aire-trafikoa;
* droga trafikoa edo narkotrafikoa, droga eta legez kanpoko antzeko substantzien merkataritza, garraioa eta banaketa;
* armen trafikoa, arma eta armen osagai eta osagariren legez kanpoko merkataritza, garraioa eta banaketa;
* organoen trafikoa, organoen kontrabandoari buruz;
* proiektu-trafiko, garraio-sare bateko plangintzari buruzko kontzeptu bat.